National Cykelrute 5
National Cykelrute 5 er en national cykelrute og dermed en af Danmarks 11 Nationale Cykelruter, 650 km.
Ruten følger i store træk Jyllands østkyst fra Hulsig syd for Skagen til Sønderborg, og undervejs passeres Frederikshavn, Sæby, Hals, Hadsund, Grenaa, Ebeltoft, Aarhus, Horsens, Juelsminde, Vejle, Fredericia, Kolding, Haderslev og Aabenraa.
Fra Sønderborg kan man fortsætte til grænsen ved Kruså ad Rute 8, og nord for Hulsig kan man følge National Cykelrute 1 (Vestkyststien) til Skagen.
Fra Hulsig til Grenaa indgår Østkystruten i den danske del af Nordsøruten.